סבב ה-ATP

סבב ה-ATP הוא סבב טניס ברמה עולמית לגברים המאורגן על ידי התאחדות הטניסאים המקצוענים (ה-ATP). הסבב בדרג השני אחריו הוא סבב ה-ATP צ'לנג'ר והסבב בדרג השלישי הוא סבב הטניס העולמי של ה-ITF. ארגון הנשים המקביל הוא סבב ה-WTA.

תחרויות
טורנירים בסבב ה-ATP מחולקים למספר דרגות, בהתאם לכמות הנקודות המחולקת בהם: מאסטרס 1000 של סבב ה-ATP (ATP Tour Masters 1000), סדרת 500 של סבב ה-ATP (ATP Tour 500 series) וסדרת 250 של סבב ה-ATP (ATP Tour 250 series). בנוסף, ה-ATP גם אחראי על סבב הצ'לנג'ר (ATP Challenger Tour), עבור טניסאים שמדורגים נמוך מכדי להתקבל לטורנירים בסבב ה-ATP. טורנירי גראנד סלאם, טורניר הטניס האולימפי, גביע דייוויס, גביע הופמן וסבב הטניס העולמי של ה-ITF (רמה מתחת לסבב הצ'לנג'ר - נקרא גם "טורניר הפיוצ'ר") אינם מאורגנים על ידי ה-ATP, אלא על ידי ה-ITF או הוועד האולימפי הבינלאומי (IOC).

עונת התחרויות בסבב ATP מתחילה בראשית ינואר ומסתיימת באמצע נובמבר. בתקופה שבין אמצע נובמבר ותחילת ינואר אין טורנירי ATP אך יש טורנירי צ'לנג'ר וטורנירי פיוצ'ר. במהלך העונה יש שבוע ללא טורנירי ATP, כי בו מתקיימים משחקים בגביע דייוויס. בשבועות שבהם מתקיימים טורנירי מאסטרס לא מתקיימים טורנירי ATP נוספים, אך בשאר השבועות יש לרוב 2–3 טורנירים במקביל.

שמונת הטניסאים ושמונת הזוגות שזכו במירב הנקודות במהלך השנה, מוזמנים לשחק בטורניר האחרון בעונת הטניס של סבב ה-ATP, גמר ה-ATP.

צמרת דירוג ה-ATP 
להלן עשרת הטניסאים בצמרת הדירוג (נכון ל־11 בספטמבר 2023):

ישראלים בסבב ה-ATP 
לאורך ההיסטוריה ישראלים השתלבו פעמים רבות בסבב, כאשר שיאני הדירוג לגברים הם עמוס מנסדורף (בשיאו דורג במקום ה-18 בסבב היחידים ובמקום ה-67 בזוגות), שלמה גליקשטיין (בשיאו 22 ביחידים ו-28 בזוגות), דודי סלע (בשיאו 29 ביחידים) והצמד אנדי רם ויוני ארליך (הידועים בכינוי הזוגי "אֶנְדִיוֹנִי") שבשיאם דורגו במקום החמישי בעולם בדירוג הזוגות וזכו באליפות אוסטרליה הפתוחה לעונת 2008, אחד מטורנירי הגראנד סלאם היוקרתיים ביותר בעולם. עוד טניסאים ישראלים גברים בולטים הם: גלעד בלום, הראל לוי, נעם אוקון, שחר פרקיס, אמיר חדד ואייל רן שמעבר לטנסיאי בעצמו, כיהן תקופה ארוכה כקפטן נבחרת גביע דייוויס של ישראל לאחר פרישתו.

טניסאים פעילים בדירוג 
נכון ל-11 באוקטובר 2022.

שיאי הסבב העולמי 
מוצגים בזאת שיאים עיקריים שתועדו בסבב העולמי לגברים בטניס, השיאים המוצגים הם למשחקי היחידים לאורך כל ההיסטוריה.

היסטוריית הגראנד סלאם 
נספר רק מתחילת עידן התחרויות הפתוחות

 זוכי ה"גראנד סלאם" (כל ארבעת תוארי גראנד סלאם בשנה קלנדרית אחת):
 דונלד באדג' (ארצות הברית) ב-1938
 רוד לייבר (אוסטרליה) ב-1962 וב-1969
 גראנד סלאם מוזהב בקריירה (מדליית זהב אולימפית וכל ארבעת תוארי גראנד סלאם במהלך כל הקריירה):
 אנדרה אגאסי (ארצות הברית)
 רפאל נדאל (ספרד)
 גראנד סלאם בקריירה (כל ארבעת תוארי גראנד סלאם במהלך כל הקריירה):
 אנדרה אגאסי (ארצות הברית), דונלד באדג' (ארצות הברית), רוי אמרסון (אוסטרליה), רוד לייבר (אוסטרליה), פרד פרי (אנגליה), רוג'ר פדרר (שווייץ), רפאל נדאל (ספרד), נובאק ג'וקוביץ' (סרביה).
 שחקנים שהגיעו לשלב הגמר בכל טורנירי הגראנד סלאם בשנה קלנדרית אחת:
 ג'ק קרופורד (1933), דונלד באדג' (1938), פרנק סדגמן (1952), לואיס הואד (1956), רוד לייבר (1962, 1969) רוג'ר פדרר (2006, 2007, 2009) ונובאק ג'וקוביץ' (2023,2015).
 שיא הזכיות הרצופות בטורנירי גראנד סלאם:
 דונלד באדג' (1937-1938) 6
 רוד לייבר (פעמיים - 1962, 1969) ונובאק ג'וקוביץ' (2016 - 2015) 4
 ג'ק קרופורד (1933), טוני טראברט (1955), לואיס הואד (1956), רוי אמרסון (1964-1965), פיט סמפראס (1993-1994), רוג'ר פדרר (פעמיים - 2005–2006, 2006-2007), רפאל נדאל (2010) ונובאק ג'וקוביץ' (פעמיים - 2011-2012, 2021) 3
 שיא מספר הפעמים הרצופות של הגעה לגמר בטורנירי גראנד סלאם:
 רוג'ר פדרר (2005-2007) 10
 רוג'ר פדרר (2008-2010) 8
 ג'ק קרופורד (1933-1934) 7
 דונלד באדג' (1937-1938) ורוד לייבר (1961-1962) ונובאק ג'וקוביץ' (2015–2016) 6
 פרד פרי (1934-1935), פרד סטולי (1964-1965) רפאל נדאל (2011-2012) ונובאק ג'וקוביץ' (2020-2021) 5
 שיא מספר הפעמים הרצופות של הגעה לפחות לחצי הגמר בטורנירי גראנד סלאם:
 רוג'ר פדרר (2004-2010) 23
 נובאק ג'וקוביץ' (2011-2013) 12
 רוד לייבר (1960-1962) ואיוון לנדל (1985-1988) 10
 נובאק ג'וקוביץ' (2014–2016) 9
 אשלי קופר (1957-1958) 8
 שיא מספר הניצחונות הרצופים במערכות במשחקי גראנד סלאם:
 רוג'ר פדרר (2006-2007) 36
 ג'ון מקנרו (1984) 35
 ביורן בורג (1980) 28
 שיא מספר השנים ברציפות של זכייה בלפחות שני טורנירי גראנד סלאם:
 רוג'ר פדרר (2004-2007) 4
 ביורן בורג (1987-1980) ופיט סמפראס (1993-1995) 3
 שיא מספר השנים ברציפות של זכייה בלפחות טורניר גראנד סלאם אחד:
 רפאל נדאל (2005-2014) 10
 פיט סמפראס (1993-2000), ביורן בורג (1974-1981) ורוג'ר פדרר (2003-2010) 8
 נובאק ג'וקוביץ' (2011–2016) 6
 מאטס וילנדר (1982-1985) ואיוון לנדל (1984-1987) 4
 שיא מספר השנים ברציפות של הופעה בלפחות גמר אחד של טורניר גראנד סלאם:
 איוון לנדל (1981-1991) ופיט סמפראס (1992-2002) 11
 רוג'ר פדרר (2003-2012) ורפאל נדאל (2005-2014) 10
 ביורן בורג (1974-1981) 8
 ג'ון מקנרו (1979-1985) 7
 נובאק ג'וקוביץ' (2010–2016) 7

שיאי שחקנים לאורך הקריירה 

 תוארי יחידים (עידן התחרויות הפתוחות):

 תארים על פי סוג משטח (עידן התחרויות הפתוחות):

 מספר ניצחונות ו-% ניצחונות, עידן התחרויות הפתוחות (נכון ל-6 ביולי 2014):

שיאי שחקנים בסבב המאסטרס לאורך הקריירה 

 מספר הזכיות באליפות סבב המאסטרס העולמי: (נכון ל-29 במאי 2022)

 מספר הניצחונות והזכיות בטורנירים מסבב המאסטרט העולמי 1000 (נכון ל-29 במאי 2022):

 גיוון הטוב ביותר בזכיות בטורנירים מסבב המאסטרס העולמי 1000 לאורך הקריירה:
 1.  נובאק דיוקוביץ', 9/9
 2.  רפאל נדאל, 7/9
 =  אנדרה אגאסי, 7/9
 =  רוג'ר פדרר, 7.9
 5.  מרסלו ריוס, 5/9
 =  פיט סמפראס, 5/9

שיאי שחקנים לעונה אחת 

 מספר תארים ו-% ניצחונות

 מספר העונות הרצופות שבהן השחקן זכה ב-10 תארים או יותר:
 1. רוג'ר פדרר, 3 (2004-2006)
 2. איליה נסטסה, 2 (1972-1973)
 = ג'ימי קונורס, 2 (1973-1974, 1978-1979)
 = ביורן בורג, 2 (1976-1977)
 = איוון לנדל, 2 (1981-1982)
 מספר הניצחונות הגבוה ביותר בעונה אחת:
 1. גיז'רמו וילאס (1977), 14-130
 2. איליה נסטסה (1973), 15-118
 3. איוון לנדל (1982), 9-106
 4. איוון לנדל (1981), 14-97
 5. ג'ימי קונורס (1976) 6-95
 6. רוג'ר פדרר (2006) 5-92
 7. ג'ימי קונורס (1973) 13-89
 = ג'ימי קונורס (1974) 4-89
 8. תומאס מוסטר (1995) 18-86
 9. פיט סאמפראס (1993) 16-85
 מספר הזכיות הרב ביותר בטורנירים מסבב המאסטרס העולמי 1000 בעונה אחת:
 6, נובאק ג'וקוביץ' (סרביה) ב-2015.
 5, רפאל נדאל (ספרד) ב-2013.
 5, נובאק ג'וקוביץ' (סרביה) ב-2011.
 4, רוג'ר פדרר (שווייץ) ב-2005 וב-2006.
 4, רפאל נדאל (ספרד) ב-2005.
 4, נובאק ג'וקוביץ' (סרביה) ב-2014 וב-2016
 זכייה בטורנירים רצופים על 3 משטחים שונים:
 לפני 1990: ביורן בורג (שוודיה) ב-1979 ואיוון לנדל ב-1985 (פעמיים) וב-1989.
 החל מ-1990: רוג'ר פדרר (שווייץ) ב-2004 (ווימבלדון (דשא), גסטאד (חימר), המאסטרס בטורונטו (קשה)).

שיא האסים בעונה אחת

רצף ניצחונות (עידן התחרויות הפתוחות) 
* - רצף פעיל.

 משטחים קשים

 1.- רוג'ר פדרר (שווייץ) בין השנים 2005–2006, 56 (הפסיד לרפאל נדאל, גמר טורניר דובאי).
 2.- רוג'ר פדרר (שווייץ) בין השנים 2006–2007, 36 (הפסיד לגיז'רמו קנייאס, סיבוב שני אינדיאן וולס).
 3.- פיט סמפראס (ארצות הברית) בשנת 1994 ובין השנים 1996–1997 (פעמיים), 34.

 משטחי דשא

 1.- רוג'ר פדרר (שווייץ) בין השנים 2003–2008, 65 (הפסיד לרפאל נדאל, גמר ווימבלדון).
 2.- ביורן בורג (שוודיה) בין השנים 1976–1981, 41 (הפסיד לג'ון מקנרו, גמר ווימבלדון).

 משטחי חימר

 1.- רפאל נדאל (ספרד) בין השנים 2005–2007, 81 (הפסיד לרוג'ר פדרר, גמר המבורג).
 2.- גיז'רמו וילאס (ארגנטינה) בשנת 1977, 53.

 משטחי שטיח

 1.- ג'ון מקנרו (ארצות הברית) בין השנים 1983–1985, 66 (הפסיד ליוהקין ניסטרום, רבע גמר דאלאס).

 אולמות

 1.- איוון לנדל (צ'כוסלובקיה) בין השנים 1981–1983, 66 (הפסיד לג'ון מקנרו, גמר פילדלפיה).

 נגד שחקנים שהיו ממוקמים בעשירייה הראשונה בעולם:

 1.- רוג'ר פדרר (שווייץ) בין השנים 2003–2005, 26 (הפסיד למאראט סאפין, חצי גמר אוסטרליה).
 2.- רוג'ר פדרר (שווייץ) בין השנים 2006–2007, 17 (הפסיד לרפאל נדאל, גמר מונטה קרלו).
 3.- נובאק ג'וקוביץ' (סרביה) בשנת 2011, 13 (הפסיד לרוג'ר פדרר, חצי גמר רולאן גארוס).

 מספר הזכיות הרצופות בטורנירים בהם השתתף השחקן:

 1.- איוון לנדל (צ'כוסלובקיה) בין השנים 1981–1982 וג'ון מקנרו (ארצות הברית) בין השנים 1983–1984, 8.
 2.- גיז'רמו וילאס (ארגנטינה) ב-1977, ביורן בורג (שוודיה) ב-1978, רוג'ר פדרר (שווייץ) בין השנים 2006–2007 ונובאק ג'וקוביץ' (סרביה) ב-2011, 7.

 מספר הזכיות הרצופות בטורנירים שאליהם הגיע השחקן לגמר:

 1.- רוג'ר פדרר (שווייץ) בין השנים 2003–2005, 24 (הפסיד לדויד נלבנדיאן, גמר גביע המאסטרס).
 2.- רפאל נדאל (ספרד) בין השנים 2005–2006, 14 (הפסיד לרוג'ר פדרר, גמר ווימבלדון).
 3.- ביורן בורג (שוודיה) בין השנים 1979–1980 וג'ון מקנרו (ארצות הברית) בין השנים 1984–1985, 12.

 מספר הטורנירים הרצופים שבהם הגיע לגמר:

 1.- איוון לנדל (צ'כוסלובקיה) (1981-1982), 18
 2.- רוג'ר פדרר (שווייץ) (2005-2006), 17

דירוג בסבב ה-ATP 

 מספר שבועות במקום הראשון בעולם (נכון ל-17 בנובמבר 2019).

 רק שישה שחקנים היו מדורגים מקום ראשון בעולם במשך כל השבועות בשנה קלנדרית:
  רוג'ר פדרר ב-2005, 2006 ו-2007 (3 שנים רצופות).
  ג'ימי קונורס ב-1975, 1976 (שנתיים רצופות) ו-1978.
  איוון לנדל ב-1986 ו-1987 (שנתיים רצופות).
  פיט סמפראס ב-1994 ו-1997.
  לייטון יואיט ב-2002.
  נובאק ג'וקוביץ' ב-2015.

כספי זכייה 
(נכון ל-13 במאי 2019)

דירוג על פי צבירת פרס כספי לאורך הקריירה

דירוג על פי צבירת פרס כספי בשנה אחת

שיאים שונים 

 מספר האסים הגבוה ביותר למשחק (החל 1991):

 מספר הטעויות הכפולות הרב ביותר במשחק (החל מ-1990): 26, מארק רוסט (שווייץ) הפסיד למייקל ג'ויס (ארצות הברית) בווימבלדון בשנת 1995 בארבע מערכות.
 נבחר מספר הפעמים הגבוה ביותר לשחקן השנה של סבב ה-ATP: פיט סמפראס (ארצות הברית) בין השנים 1993–1998, 6.
 המשחק הארוך בהיסטוריה: ג'ון איסנר מארצות הברית נגד ניקולאס מאהו בווימבלדון 2010, משחק מהסיבוב הראשון שנמשך 11 שעות ו-5 דקות ונמתח לאורך 3 ימים, והסתיים בתוצאה 68–70 לאיסנר במערכה החמישית והמכרעת.
 חבטת ההגשה המהירה בהיסטוריה (החל מ-1991): סמואל גרות' (אוסטרליה) במשחק במסגרת גביע צ'לנג'ר בשנת 2012 נגד אולדזימיר איגנטיק (בלארוס) - 263 קמ"ש.
 השחקן הגבוה ביותר בסבב: הקרואטי איבו קארלוביץ': 2.08 מ'.
 השחקן הנמוך ביותר בסבב: הבלגי אוליבר רושו: 1.65 מ'.

ראו גם 
סבב הצ'לנג'ר של ה-ATP
סבב הטניס העולמי של ה-ITF (פיוצ'ר)
הסבב העולמי לנשים (WTA)
סבב הגראן פרי בטניס
אליפות העולם בטניס (WCT)
אליפות ישראל הפתוחה בטניס

קישורים חיצוניים 
 

 דירוג ה-ATP

הערות שוליים 

ערכים שבהם תבנית בריטניקה אינה מתאימה
תחרויות טניס